
                                  Pl-x  498/2015                               






                                                                                                    Bucureşti, 08.09.2015
         BIROULUI  PERMANENT  

   AL

        CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative pentru completarea Legii organizării şi funcţionării statisticii oficiale în România                      nr. 226/2009, transmisă, spre dezbatere în fond, cu adresa nr. Pl-x 498 din                           22 iunie 2015, înregistrată sub nr. 4c-1/206 din 23 iunie 2015,                                     Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.  
           PREŞEDINTE

                                                                  Horia GRAMA

  RAPORT 

  asupra 

propunerii legislative pentru completarea

 Legii organizării şi funcţionării statisticii oficiale în România nr. 226/2009
În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere în fond, cu propunerea legislativă pentru completarea Legii organizării şi funcţionării statisticii oficiale în România nr. 226/2009, transmisă cu adresa                               nr. Pl-x 498 din 22 iunie 2015, înregistrată sub nr. 4c-1/206 din 23 iunie 2015.

Potrivit dispoziţiilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins iniţiativa legislativă în şedinţa din                                      16 iunie 2015.

Consiliul Legislativ a avizat favorabil propunerea legislativă, cu observaţii şi propuneri, conform avizului               nr. 352 din 15 aprilie 2015.
Guvernul, prin punctul de vedere ataşat la iniţiativa legislativă nu susţine adoptarea acestei propuneri legislative.

Propunerea legislativă supusă dezbaterii are ca obiect de reglementare completarea Legii organizării şi funcţionării statisticii oficiale în România nr. 226/2009, cu modificările şi completările ulteriore, în sensul ca organizarea recensământului populaţiei să fie realizată într-un interval mai scurt de timp, respectiv o dată la 4 ani, întrucât, aşa cum reiese din Expunerea de motive, în România recensămintele se efectuează, în medie, o dată la 10 ani, după anii 1990 având loc 3 recensăminte, în anii 1992, 2002 şi 2011. Prin iniţiativa legislativă Institutul Naţional de Statistică ar urma să publice datele finale ale recensământului populaţiei în termen de un an de la data la care acesta a avut loc.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au dezbătut iniţiativa legislativă în şedinţa din 8 septembrie 2015.

Din totalul de 25 de membri ai Comisiei pentru politică economică, reformă şi privatizare au fost prezenţi la dezbateri 23 deputaţi.

   La lucrările Comisiei a participat, în calitate de invitat, din partea Institutului Național de Statistică,                     doamna vicepreședinte Mihaela Elena Iagăr.
În urma examinării propunerii legislative şi a opiniilor exprimate de către membrii Comisiei, s-a constatat că iniţiativa legislativă nu se justifică întrucât, realizarea recensămintelor populaţiei şi locuinţelor este guvernată de legislaţia europeană, prin prevederile Regulamentului (CE) nr. 763/2008 al Parlamentului European şi al Consiliului din 9 iulie 2008 privind recensământul populaţiei şi al locuinţelor, publicat în Jurnalul Oficial al Uniunii Europene                 Seria L 218, din 13 august 2008 care, la art. 1 ,,Obiectul”, stipulează că ,,(....) regulamentul  instituie regului comune pentru furnizarea decenală de date complete referitoare la populaţie şi locuinţe", iar la alin. (2) al art. 5                      ,,Transmiterea datelor”, se prevede că ,,statele membre furnizează Comisiei (Eurostat) date finale, validate şi agregate şi metadate, în conformitate cu cerinţele regulamentului, în termen de 27 de luni de la încheierea anului de referinţă". Prin recomandările Consiliului Economic şi Social la Naţiunilor Unite, respectiv prin documentul ECE/CES/2015/6 institutele naţionale de statistică sunt informate asupra faptului că următoarea rundă a recensământului populaţiei şi locuinţelor va avea loc în perioada 2020-2021.
La propunerea legislativă au fost depuse o serie de amendamente, care supuse la vot, au fost respinse.
Faţă de considerentele menţionate mai sus, membrii Comisiei au hotărât, cu majoritate de voturi                                                 (2 voturi împotrivă şi 2 abţineri), să propună plenului Camerei Deputaţilor respingerea  propunerii legislative pentru completarea Legii organizării şi funcţionării statisticii oficiale în România nr. 226/2009, cu amendamente respinse redate în Anexa, care face parte integrantă din prezentul raport.                     
În raport cu obiectul şi conţinutul reglementării, iniţiativa legislativă face parte din categoria legilor ordinare.

                           PREŞEDINTE                                                                                           SECRETAR  
                       Horia GRAMA                                                                                           Cornel ITU        
                            ŞEF SERVICIU
             Lidia-Graziella SEGĂRCEANU        

ANEXĂ
                 AMENDAMENTE RESPINSE:
	Nr.

crt.
	Text propunere legislativă
	Text propus de Comisie

(autorul amendamentului)
	Motivarea

1. Argumente pentru  susţinere

2. Argumente pentru respingere
	Cameră decizională

	1. 
	LEGE

 pentru completarea 

Legii organizării şi funcţionării statisticii oficiale în România 

nr. 226/2009
	Titlul legii se modifică şi va avea următorul cuprins:

"LEGE

pentru completarea art. 9 din Legea organizării şi funcţionării statisticii oficiale în România"

Autor: dep. Romeo Rădulescu
	1. Conform avizului favorabil acordat de Consiliul Legislativ – Adresa nr. 352 din 15.04.2015.

2. Prin vot, membrii Comisiei au considerat că amendamentul nu se justifică, fapt confirmat şi prin respingerea propunerii legislative.


	Camera Deputaţilor

	2. 
	Articol unic – Legea organizării şi funcţionării statisticii oficiale în România nr. 226/2009, publicată în Monitorul Oficial al României, Partea I nr. 397 din 11 iunie 2009, cu modificările şi completările ulterioare, se completează după cum urmează:


	Articol unic – După alineatul (4) al articolului 9 din Legea organizării şi funcţionării statisticii oficiale în România nr. 226/2009, publicată în Monitorul Oficial al României, Partea I nr. 397 din 11 iunie 2009, cu modificările şi completările ulterioare, se introduc două noi alineate, alin. (5) şi (6), cu următorul cuprins:

    Autor: dep. Romeo Rădulescu
	1. Conform avizului favorabil acordat de Consiliul Legislativ – Adresa nr. 352 din 15.04.2015.

2. Prin vot, membrii Comisiei au considerat că amendamentul nu se justifică, fapt confirmat şi prin respingerea propunerii legislative.


	Camera Deputaţilor

	3. 
	După alineatul (4) al articolului 9, se introduc două noi alineate, alineatele (5) şi (6), cu următorul cuprins:
“(5) În scopul îndeplinirii obiectivului de satisfacere a cerinţelor utilizatorilor de date statistice oficiale stabilite prin Strategie, Institutul Naţional de Statistică va efectua cel puțin o dată în decursul unui program statistic naţional multianual un recensământ al populației, în vederea obținerii de informaţii privind, cel puţin, numărul şi distribuţia teritorială a populaţiei. 

(6) Institutul Național de Statistică va publica datele finale ale recensământului populației la care se face referire în alin. (5) în termen de 1 an de la data la care a avut loc recensământul.”


	“(5) În scopul îndeplinirii obiectivului de satisfacere a cerinţelor utilizatorilor de date statistice oficiale stabilite prin Strategie, Institutul Naţional de Statistică va efectua la începutul fiecărui deceniu un recensământ al populației, în vederea obținerii de informaţii privind, cel puţin, numărul şi distribuţia teritorială a populaţiei. 

(6) Institutul Național de Statistică va publica datele finale ale recensământului populației prevăzut la alin. (5) în termen de 1 an de la data la care a avut loc recensământul.”
Autor: dep. Romeo Rădulescu


	1. Conform Art. 5 din Regulamentul (CE)            nr. 763/2008 al Parlamentului European şi al Consiliului din 9 iulie 2008 privind recensământul populaţiei şi al locuinţelor.

2. Prin vot, membrii Comisiei au considerat că amendamentul nu se justifică, fapt confirmat şi prin respingerea propunerii legislative.


	Camera Deputaţilor

